CELEX: C2007/042/82
Language: hu
Date: 2007-02-24 00:00:00
Title: F-126/05. sz. ügy: A Közszolgálati Törvényszék (első tanács) 2007. január 16-i ítélete – Borbély kontra Bizottság ( Tisztviselők – Költségtérítés – Beilleszkedési támogatás – Napidíj – Utazási költségek a hivatalba lépéskor – A felvétel helye – Korlátlan felülvizsgálati jogkör )

24.2.2007   
            
            
               HU
            
            
               Az Európai Unió Hivatalos Lapja
            
            
               C 42/47
            
         A Közszolgálati Törvényszék (első tanács) 2007. január 16-i ítélete – Borbély kontra Bizottság
   (F-126/05. sz. ügy) (1)
   
   („Tisztviselők - Költségtérítés - Beilleszkedési támogatás - Napidíj - Utazási költségek a hivatalba lépéskor - A felvétel helye - Korlátlan felülvizsgálati jogkör”)
   (2007/C 42/82)
   Az eljárás nyelve: angol
   Felek
   
      Felperesek: Borbély Andrea (Brüsszel, Belgium) (képviselő: R. Stötzel ügyvéd)
   
      Alperes: Európai Közösségek Bizottsága (képviselők: J. Currall és H. Kraemer meghatalmazottak)
   Tárgy
   A felperesnek fizetendő beilleszkedési támogatás, napidíj és utazási költségtérítés megtagadásáról szóló bizottsági határozat megsemmisítése, miután a felperes felvételi helyeként Brüsszel került meghatározásra.
   Rendelkező rész
   
               1)
            
            
               A Közszolgálati Törvényszék az Európai Közösségek Bizottsága által hozott 2005. március 2-i határozatot megsemmisíti annyiban, amennyiben az megtagadja a felperesnek a személyzeti szabályzat VII. melléklete 5. cikke (1) bekezdésének első albekezdésében előírt beilleszkedési támogatást és ugyanezen melléklet 10. cikkének (1) bekezdésében előírt napidíjat.
            
         
               2)
            
            
               A Közszolgálati Törvényszék az Európai Közösségek Bizottságát arra kötelezi, hogy a személyzeti szabályzat hatályos rendelkezései alapján fizesse meg az alperesnek a fenti összegeknek azok esedékességétől a kifizetés napjáig számított – az Európai Központi Bank által a főbb refinanszírozási műveletekre vonatkozóan megállapított és az említett időszakban hatályos kamat két százalékponttal növelt értékének megfelelő – késedelmi kamattal növelt összegét.
            
         
               3)
            
            
               A Közszolgálati Törvényszék a keresetet ezt meghaladó részében elutasítja.
            
         
               4)
            
            
               A felek maguk viselik saját költségeiket.
            
         
      (1)  HL C 60., 2006.3.11., 54. o.